Novo istraživanje o širenju raka
Naučnici su otkrili da visoka koncentracija određenog proteina ukazuje, skoro sigurno, da će se rak proširiti u roku od dve godine.
Naučnici u Hong Kongu došli su do ovog otkrića ispitivanjem stanovnika Azije, koji često oboljevaju od raka jetre izazvanog virusom hepatitisa B, koji je jedan od tri najveća uzroka smrtnosti kod muškaraca, a vodeći kod žena. Od dve milijarde ljudi širom sveta koji su zaraženi virusom hepatitisa B, kod četvrtina se razvije smrtonosni oblik raka jetre. Proučavanjem uzoraka ćelija raka jetre naučnici su ustanovili da neke ćelije sadrže visoku koncentraciju jednog oblika proteina, karboksi-peptidaze E, odnosno CPE. Istovremeno su, u okolini Vašingtona, naučnici Nacionalnog instituta za zdravlje i razvoj dece, proučavajući CPE identifikovali isti oblik protein i nazvali ga CPE Delta N. kaže lekarka Peng Loh. Naučnici u Vašingtonu su u jetru laboratorijskih miševa ubacili tkivo uzorka jetre iz Hong Konga i uverili se da je velika verovatnoća da kada je CPE-Delta N prisutan, rak metastazira u roku od dve godine. CPE-Delta N je takođe otkriven u ćelijama raka glave, vrata, debelog creva i dojke, a preliminarni testovi ukazuju da ga možda ima I u ćelijama raka štitne žlezde. Doktorka Loh kaže da se CPE-Delta N nalazi u čak, možda, 14 vrsta zloćudnih tumora. Naučnici kažu da bi ovo otkriće moglo da izmeni način lečenja, posebno onih čiji je rak u prvom ili drugom stadijumu, a ustanovi se da sadrži protein CPE-Delta N. Studija je objavljena u časopisu “Journal of Clinical Investigation”.